Diari Oficial de la Generalitat Valenciana


Sumari del DOGV 6063, del 23-07-2009 (2009/8668)

RESOLUCIÓ de 16 de juliol de 2009, de la consellera d'Agricultura, Pesca i Alimentació, per la qual es convoca i s'obri un nou termini de presentació de sol·licituds a l'ajuda al control oficial lleter, amb caràcter excepcional per a l'exercici 2009 a la Comunitat Valenciana.
------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6063

Data del DOGV
:   23-07-2009

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2009/8668


Data del document
:   16-07-2009

Organisme emissor
:   Conselleria d'Agricultura, Pesca i Alimentació

Tipus de document
:   Resolució

Anàlisi jurídica

 Descriptors 

:   * suport econòmic
    * cria de bestiar
    * ajuda pública
    * ajuda a l'agricultura
    * qualitat del producte
    * llet crua

RESOLUCIÓ de 16 de juliol de 2009, de la consellera d'Agricultura, Pesca i Alimentació, per la qual es convoca i s'obri un nou termini de presentació de sol·licituds a l'ajuda al control oficial lleter, amb caràcter excepcional per a l'exercici 2009 a la Comunitat Valenciana. [2009/8668]  
En el punt 2 de l'article 5 de l'Orde de 5 de maig de 2006, de la Conselleria d'Agricultura, Pesca i Alimentació, per la qual s'aproven les bases reguladores de les ajudes al control oficial del rendiment lleter per a l'avaluació genètica de les femelles de les espècies bovina, ovina i caprina, s'establix que el termini de presentació de sol·licituds es farà públic anualment per mitjà de la publicació en el Diari Oficial de la Comunitat Valenciana.   
L'Orde de 10 de juliol de 2008, que modifica l'Orde de 5 de maig de 2006, de la Conselleria d'Agricultura, Pesca i Alimentació, per la qual s'aproven les bases reguladores de les ajudes al control oficial del rendiment lleter per a l'avaluació genètica de les femelles de les espècies bovina, ovina i caprina i es convoquen les ajudes per a 2008, i d'acord amb l'article 7 del Decret 147/2007, de 7 de setembre, del Consell, es va adaptar als requisits establits en el Reglament 1857/2006, de la Comissió, de 15 de desembre de 2006, sobre l'aplicació dels articles 87 i 88 del Tractat a les ajudes estatals per a les petites i mitjanes empreses dedicades a la producció de productes agrícoles i pel qual es modifica el Reglament 70/2001 (DOCE de 16.12.06), contenia les modificacions d'adequació a la normativa comunitària i s'hi assignava el número de registre de l'ajuda XA 413/2008.  
Amb la publicació de la Resolució de 2 de març de 2009, de la consellera d'Agricultura, Pesca i Alimentació, es convoquen les ajudes i s'establixen els imports globals màxims per al foment de races autòctones en perill d'extinció, control oficial lleter, millora de qualitat de la llet i programa de genotipatge per a l'exercici 2009, i es fixa el termini de presentació de sol·licituds i la dotació pressupostària per al control oficial lleter per una quantia global màxima de 60.000,00 euros.  
Una vegada resoltes les sol·licituds presentades en la convocatòria, i segons l'informe de l'òrgan col·legiat amb data 12 de maig de 2009, reunit d'acord amb el que s'establix en l'Orde de 5 de maig de 2006, l'import subvencionable puja a 31.178,00 €.  
Per tant, hi ha una quantitat important del pressupost assignat a esta ajuda que no ha sigut concedit, i atesa la importància del control oficial com a instrument fonamental en el desenvolupament dels esquemes de selecció del bestiar lleter per a millorar la rendibilitat de les explotacions com a ferramenta genètica, s'ha estimat convenient, amb caràcter excepcional i únicament per a l'exercici 2009, obrir un nou termini de presentació de sol·licituds.  
Per tot això, a proposta de la directora general de Producció Agrària, resolc:  
Primer  
Convocar per a l'exercici 2009 l'ajuda per al control oficial lleter establida en:  
Orde de 5 de maig de 2006, de la Conselleria d'Agricultura, Pesca i Alimentació, per la qual s'aproven les bases reguladores de les ajudes al control oficial del rendiment lleter per a l'avaluació genètica de les femelles de les espècies bovina, ovina i caprina (DOGV núm. 5264, de 23.05.2006).  
Orde de 10 de juliol de 2008, que modifica l'Orde de 5 de maig de 2006, de la Conselleria d'Agricultura, Pesca i Alimentació, per la qual s'aproven les bases reguladores de les ajudes al control oficial del rendiment lleter per a l'avaluació genètica de les femelles de les espècies bovina, ovina i caprina i se'n convoquen les ajudes per a 2008 (DOCV núm. 5815, de 28.07.2008).  
Segon  
L'ajuda es concedirà a càrrec de la línia T3082, "Millorar les explotacions ramaderes - MAPA", capítol IV, del programa 714.80, "Desenvolupament i millora de la ramaderia", amb una dotació pressupostària de 28.822,00 euros.  
Tercer  
Amb caràcter excepcional per a l'exercici 2009, s'obri un nou termini per a la presentació de sol·licituds, que serà de cinc dies comptadors a partir de l'endemà de la publicació d'esta resolució en el Diari Oficial de la Comunitat Valenciana.  
Quart  
L'ajuda només es concedirà respecte de les activitats empreses o els servicis rebuts una vegada que la sol·licitud haja sigut acceptada per l'autoritat competent de forma vinculant.  
La present resolució és definitiva en via administrativa, i contra esta es pot interposar potestativament un recurs de reposició davant de la consellera d'Agricultura, Pesca i Alimentació en el termini d'un mes comptador des de l'endemà de la notificació, o impugnar-se directament davant de l'orde jurisdiccional per mitjà de la interposició d'un recurs contenciós administratiu en el termini de dos mesos a partir de l'endemà de la notificació davant de la Sala Contenciosa Administrativa del Tribunal Superior de Justícia de la Comunitat Valenciana, de conformitat amb les disposicions dels artícles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i 46.1 de la Llei Reguladora de la Jurisdicció Contenciosa Administrativa (Llei 29/1998, de 13 de juliol, publicada en el BOE núm. 167, de 14 de juliol de 1998).  
València, 16 de juliol de 2009.- La consellera d'Agricultura, Pesca i Alimentació: Maritina Hernández Miñana.